ПРОТОКОЛ № 37
от заседание на Комисия по дисциплинарните производства
на Висшия съдебен съвет,
проведено на 20 ноември 2012 г.

Днес, 20 ноември 2012 г., вторник от 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
							ГАЛЯ ГЕОРГИЕВА
								СВЕТЛА ПЕТКОВА
								ЯСЕН ТОДОРОВ

ОТСЪСТВАТ: Милка Итова и Михаил Кожарев 

На заседанието присъства от администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

По внесената допълнителна точка и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните  допълнителни точки:
1. Заповед от Владимир Чавдаров - окръжен прокурор на Окръжна прокуратура - Варна, за образуване на дисциплинарно производство и налагане на дисциплинарно наказание по ............
2.  .............
3. Писмо от Върховния административен съд, с което е изпратено влязло в сила решение № 13550/30.10.2012 г. по адм. д. № 6334/2012 г. на ВАС – V членен състав, за произнасяне съобразно дадените от съда указания, ведно с жалба от ИВСС.

Обединява разглеждането на допълнителни точки 1 и 2

По дневния ред
  
1.ОТНОСНО: Предложение от Ивайло Иванов – председател на Районен съд – Костинброд за предсрочно заличаване на наложено с решение по протокол № 32/29.07.2009 г. на ВСС дисциплинарно наказание „понижаване в ранг от „съдия в Апелативен съд” в ранг „съдия в Окръжен съд” в същия орган на съдебната власт на Ивайло Христов Родопски – съдия в Районен съд Костинброд. 
Приложение: Писмо № 11-09-287/10.10.2012 г., заповед РД – 04 № 285/27.09.2012 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет на основание чл. 326, ал. 3 от ЗСВ да заличи наложеното, с негово решение по протокол № 32/29.07.2009 г., дисциплинарно наказание „понижаване в ранг от „съдия в Апелативен съд” в ранг „съдия в Окръжен съд” в същия орган на съдебната власт на Ивайло Христов Родопски – съдия в Районен съд Костинброд. 
Мотиви: Комисията след като се запозна с постъпилото от административния ръководител на Районен съд – Костинброд предложение за предсрочно заличаване на наложено дисциплинарно наказание „понижаване в ранг от „съдия в Апелативен съд” в ранг „съдия в Окръжен съд” в същия орган на съдебната власт на Ивайло Христов Родопски – съдия в Районен съд Костинброд, намира, че същото е направено от компетентен орган, в рамките на неговите правомощия по чл. 326, ал.4 от ЗСВ. По информация на административния ръководител, описана в самото предложение и след справка в администрацията на ВСС срещу Ивайло Родопски няма образувани дисциплинарни производства. Във връзка с изложеното Комисията счита, че са налице основанията на чл.326, ал.3 от ЗСВ.
1.2.  Прилага предложението на Ивайло Иванов – председател на Районен съд – Костинброд, към кадровото досие на магистрата.

2.ОТНОСНО: Писмо от председателя на Софийски градски съд, с което е препратена жалба от ..................
Приложение: Писмо № 11-07-1504/7.11.2012 г. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	2.1. Съгласно разпоредбата на чл. 312, ал.1 от ЗСВ, предложение за налагане на дисциплинарно наказание на съдия, прокурор, следовател и административен ръководител, може да се прави от съответния административен ръководител, всеки висшестоящ административен ръководител, Инспектората към ВСС, не по-малко от половината членове на ВСС и министъра на правосъдието.
	Извън компетентността на други лица и органи е да отправят предложения за налагане на дисциплинарно наказание на магистрати.
	2.2. Решението на комисията да се изпрати на ...............

3.ОТНОСНО: Писмо от ..............
Приложение: Писмо № 94-00-1055/9.11.2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Органите на съдебната власт са независими при осъществяване на своите функции, като при постановяване на актове си, съдиите, прокурорите и следователите се основават само на закона и на събраните по делото доказателства. Законосъобразността, обосноваността и правилността на съдебните и прокурорските актове подлежат на инстанционен контрол по реда и при условията предвидени в процесуалните закони.
Законът за съдебната власт не позволява на Висшия съдебен съвет да извършва проверка и да се произнася по правилността на актовете на магистратите, да се намесва при вземане на решения, както и да обсъжда предприетите от тях процесуални действия. Поради изложеното оплакванията са извън правомощията на Висшият съдебен съвет.
При последващи сигнали с аналогични оплаквания и искания, същите ще бъдат прилагани към преписката, без отговор.
3.2. Решението на комисията да се изпрати на ...................

4.ОТНОСНО: Решение по протокол № 62/5.11.2012 г. на Комисията по предложенията и атестирането, с което се иска справка, съгласно разпоредбата на чл. 166, ал. 3 от ЗСВ по отношение на Владимир Димитров Мизов – следовател в Окръжен следствен отдел в Окръжна прокуратура – Пазарджик.
След извършена проверка в администрацията на Висшия съдебен съвет (ВСС), 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Да се изпрати извлечение от протокола на комисията по т. 4, на Комисията по предложенията и атестирането към ВСС, че няма образувано дисциплинарно производство срещу Владимир Димитров Мизов – следовател в Окръжен следствен отдел в Окръжна прокуратура – Пазарджик по смисъла на чл. 166, ал. 3 от ЗСВ.

5.ОТНОСНО: Писмо от Върховния административен съд, с което е изпратено влязло в сила решение № 14155/12.11.2012 г. по адм. д. № 9591/2012 г. на ВАС – V чл. състав, за произнасяне съобразно дадените от съда указания......
 Приложение: Писмо № 11-09-060/11/14.11.2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет да избере нов дисциплинарен състав, по дисциплинарно дело № 3 по описа на Висшия съдебен съвет за 2011 г., който да се произнесе с решение по отношение вида на дисциплинарното наказание, съобразно дадените от Върховния административен съд указания.

6.ОТНОСНО: Извлечения от протокол № 45/12.11.2012 г., т.т. 3, 4, и 5 на комисия „Професионална етика и превенция на корупцията”, касаещи Стратегията за превенция и борба с корупцията в съдебната система.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
	
6.1 Определя Галя Георгиева за участие в работната група за актуализиране на Стратегията за превенция и борба с корупцията в съдебната система (по т.3).
6.2. Възлага на експертните сътрудници за заседанието на комисията, на 27.11.2012 г., да предоставят информация, относно изпълнението на мерките, заложени в План – графика по изпълнението на мерките, предвидени в Стратегията за превенция и борба с корупцията в съдебната система (по т.4).
6.3. Възлага на Галя Георгиева за заседанието на комисията, на 27.11.2012 г. да предложи конкретни мерки, които да бъдат включени в План – графика по изпълнението на мерките, предвидени в Стратегията за превенция и борба с корупцията в съдебната система (по т.5).

	Допълнителни точки

1.ОТНОСНО: Заповед на Владимир Чавдаров - окръжен прокурор на Окръжна прокуратура - Варна, за образуване на дисциплинарно производство и налагане на дисциплинарно наказание  ..............
Приложение: Писмо № 11-03-978/16.11.2012 г., заповед № 782/6.11.2012 г., преписка, извлечение от протокол №34/30.10.2012 г. на КДП, жалба № 94-00-1000/25.10.2012 г., допълваща жалба № 94-00-1000/29.10.2012 г.  

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.ОТНОСНО: Писмо от Върховния административен съд, с което е изпратено влязло в сила решение № 13550/30.10.2012 г. по адм. д. № 6334/2012 г. на ВАС – V членен състав, за произнасяне съобразно дадените от съда указания, ведно с жалба от ИВСС.
Приложение: Писмо № 11-12-109/11/31.10.2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет да избере нов дисциплинарен състав, по дисциплинарно дело № 10 по описа на Висшия съдебен съвет за 2011 г., който да се произнесе по отношение вида и размера на дисциплинарното наказание, съобразно дадените от Върховния административен съд указания.

20.11.2012 г.			                  ПРЕДСЕДАТЕЛ: /п/
 
                                                                                                    ВАСИЛ ПЕТРОВ